കോവിഡ് കണക്ക്: ബിജെപി ധര്ണ നടത്തും പത്തനംതിട്ട: ജില്ലയില് വാക്സിന് സ്വീകരിച്ചവരില് കോവിഡ് റിപ്പോര്ട്ട് ചെയ്തതിന്റെ കണക്കുകള് ഞെട്ടിപ്പിക്കുന്നതാണെന്ന് ബിജെപി ജില്ലാ പ്രസിഡന്റ് അശോകന് കുളനട. ജില്ലയില് വാക്സിന് എടുത്തവര്ക്കും കോവിഡ് വ്യാപനം കൂടുതലാണെന്ന കേന്ദ്ര പഠനസംഘത്തിന്റെ റിപ്പോര്ട്ട് ആശങ്കാജനകമാണ്.ജില്ലയില് വാക്സിനേഷന് വിതരണത്തിലും വാക്സിന് നല്കിയതിലും പാളിച്ചകള് ഉണ്ടായിട്ടുണ്ടെന്ന് അശോകന് കുറ്റപ്പെടുത്തി. ഇതേക്കുറിച്ച് സമഗ്ര അന്വേഷണം ആവശ്യമാണ്. ആരോഗ്യമന്ത്രിയുടെ സ്വന്തം ജില്ലയില് വാക്സിന് നല്കിയതില് പാളിച്ചകള് ഉണ്ടായിട്ടുണ്ടെങ്കില് അത് അതീവ ഗുരുതരമാണെന്നും സത്യാവസ്ഥ പുറത്തു വരേണ്ടതുണ്ടെന്നും സമഗ്ര അന്വേഷണം ആവശ്യപ്പെട്ട് ഇന്ന് ഡിഎം ഓഫീസ് പടിക്കല് ബിജെപി ധര്ണ നടത്തുമെന്നും അദ്ദേഹം പറഞ്ഞു.